open-index/open-wikipedia-markdown huggingface dataset:
2003 Formule Een-seisoen

80px|linksregs|120px

## Inleiding 
Die seisoen het vir die agste agtereenvolgende jaar by Albert Park afgeskop op 9 Maart, gevolg deur die Maleisiese ren op 23 Maart by die Sepang Internasionale Renbaan, gevolg deur die Brasiliaanse ren by Interlagos op 6 April. Die Europese gedeelte het begin by Imola in Italië vir die San Marino Grand Prix op 20 April, gevolg deur die Spaanse Grand Prix by Catalunya op 4 Mei en die Oostenrykse Grand Prix op 18 Mei by die Red Bull Ring. Die laaste deel van die Europese renne is by Monaco op 1 Junie afgehandel.

Die seisoen het op 15 Junie in Kanada by die Gilles Villeneuve-renbaan voortgegaan. Die tweede deel in Europa het weer begin op 29 Junie by die Nürburgring in Duitsland (vir die Europese Grand Prix) en is gevolg deur die Franse ren by Magny Cours. Die Britse Grand Prix is op 20 Julie by Silverstone gehou en gevolg deur die Duitse ren by Hockenheim op 3 Augustus. Daarna het 'n 3 weke breek gevolg tot hulle weer teruggekeer het na die Hungaroring vir die Hongaarse Grand Prix op 24 Augustus en die laaste Europese ren, die Italiaanse ren by Monza op 14 September. Die Verenigde State Grand Prix is as die voorlaaste ren by Indianapolis Motor Speedway gehou. Die laaste ren was, soos die vorige 5 jaar, die Japannese Grand Prix by die Suzuka Internasionale Renbaan.

## Kalender 
## Seisoensoorsig 
David Coulthard het die Australiese Grand Prix in veranderlike weersomstandighede gewen en die Maleisiese Grand Prix is deur Kimi Räikkönen gewen. Die Brasiliaanse Grand Prix is voor die einde gestaak weens 'n ongeluk en Räikkönen is as wenner aangewys. Maar 5 dae later, na baie ondersoeke, is Giancarlo Fisichella as wenner aangewys.

Michael Schumacher het teruggeveg in die eerste Europese renne en het die volgende drie renne in San Marino, Spanje en Oostenryk gewen. Juan Pablo Montoya het gewen in Monaco en Schumacher het weer in Kanada gewen.

Die tweede Europese gedeelte het by die Nürburgring afgeskop en is na hoë drama deur Ralf Schumacher gewen. Hy het dit opgevolg met nog 'n oorwinning in Frankryk 'n week later. Rubens Barrichello het die Britse Grand Prix gewen en Montoya het gewen in Duitsland.

Fernando Alonso het sy eerste oorwinning behaal in Hongarye by die Hungaroring en Michael Schumacher het die volgende twee renne gewen in Italië en die VSA en in die laaste ren moes Räikkönen wen, sonder dat Schumacher in die voorste agt plekke kon klaarmaak. Die ren is gewen deur Rubens Barrichello en Räikkönen was tweede met Michael Schumacher agste. Dus het Schumacher sy vierde agtereenvolgende kampioenskap gewen, slegs 2 punte voor Räikkönen.
P.S. Dreyer

**Petrus Secundus (P.S.) Dreyer** (1921-1999) was 'n bekende Pretoriase filosoof en teoloog.

## Publikasies 
Van Dreyer se publikasies sluit in:
* Die problematiek van die geesteswetenskappe (1952)
* Die godsdienskritiek van L. Feuerbach en K. Marx (1954)
* Oorsaaklikheid en vrijheid (1957)
* Geskiedenis en openbaring: 'n kritiese studie van die beskouing van Arnold J. Toynbee 	(Proefskrif Pretoria) (1958)
* Die moontlikheid van filosofiese kommunikasie (1967)
Jean-François Pilâtre de Rozier

duimnael|regs|Jean-François Pilâtre de Rozier.

**Jean-François Pilâtre de Rozier** (* 30 Maart 1754 – † 15 Junie 1785) was 'n Franse onderwyser in chemie en fisika en een van die eerste lugvaartpioniers. Sy ballon het naby Wimereux in die Pas-de-Calais neergestort tydens 'n poging om die Engelse kanaal oor te steek, en hy was dus die eerste bekende slagoffer van 'n vliegongeluk.

Hy is in Metz gebore as die vierde seun van Magdeleine Wilmard en Mathurin Pilastre, bekend as "du Rosier", 'n voormalige soldaat wat later 'n herberg bestuur het. Sy belangstelling in chemie en medisyne is gestimuleer deur die militêre hospitaal in Metz, 'n belangrike garnisoen aan die Franse grens. Op die ouderdom van 18 is hy na Parys waar hy fisika en chemie by die Akademie in Reims gestudeer het waar hy onder die aandag van Monsieur, the comte d'Artois, die broer van Koning Louis XVI gekom het. Later het hy na Parys teruggekeer waar hy aan die hoof gestel is van Monsieur se *kabinet* van natuurgeskiedenis en is hy ook as die *valet de chambre*  vir Monsieur se vrou aangestel wat aan hom die edelnaam, Pilâtre de Rozier, besorg het. Hy het sy eie museum in die Le Marais kwartier van Parys op 11 Desember 1781 geopen, waar hy eksperimente in fisika uitgevoer het en demonstrasies aan lede van die adelstand gelewer het. Hy het die nuwe vakgebied van gasse ondersoek en het ook 'n respirator uitgevind.

Op 21 November 1783 het hy en François Laurent d'Arlandes die eerste bemande ballonvlug onderneem.
[duimnael|links|Die eerste geankerde ballonvlug is op [15 Oktober 1783 deur Rozier onderneem.]]

## Eksterne skakels
*A Short Course of Ballooning History
*https://web.archive.org/web/20070927233351/http://clg-pilatre-de-rozier.scola.ac-paris.fr/PDRBio.htm
Biltong

duimnael|regs|300px|Tuisgemaakte biltongstokkies van beesvleis

**Biltong** is 'n eg Suid-Afrikaanse peuselkos.

Biltong is baie gewild in Suid-Afrika en Namibië onder die Afrikaners, maar ook in lande waar Suid-Afrikaners hervestig het oor die afgelope jare soos Nederland, Engeland, Australië, Nieu-Seeland en in Duitsland.

Biltong word in dieselfde asem as boerewors, potjiekos, droëwors, melktert, koeksisters, afval, boerbeskuit en bobotie genoem as eg-tradisionele Afrikaanse geregte, en dit vorm 'n sosiale band tussen Afrikaners dwarsoor die wêreld. Biltong is opgeneem as 'n verteenwoordigende Suid-Afrikaanse gereg in 'n internasionale resepteboek wat deur die Verenigde Nasies gepubliseer is.

Lêer:Sliced Biltong.jpg|Gekerfde beesbiltong.
Lêer:BiltongUKDried.jpg|Tuisgemaakte beesbiltong.
Lêer:Biltong_for_sale.jpg|Biltong te koop op 'n winkelrak in Johannesburg.
Lêer:BiltongUKOven.jpg|Biltong word gedroog in 'n elektriese oond.

## Eksterne skakels 
*
2007 Formule Een-seisoen

80px|linksregs|120px

Die **Formule Een-seisoen van 2007** het uit 17 Grand Prix-wedrenne bestaan.

## Kalender 
[duimnael|220px|[Kimi Räikkönen, wêreldrenjaerkampioen 2007]]
[duimnael|240px|[Scuderia Ferrari, wêreld-vervaardigerskampioen 2007]]

## Seisoensoorsig 
### Marlboro Ferrari 
Scuderia Ferrari se tweede jaer, Kimi Räikkönen, het sy eerste wêreldtitel gewen by die laaste ren in Brasilië na hy sy sesde ren van die jaar gewen het. Felipe Massa het die kampioenskap in die 4de plek voltooi na hy 3 renne gewen het in Bahrein, Spanje en Turkye. Ferrari het die vervaardigerskampioenskap gewen met 100 punte voor BMW na die diskwalifisering van McLaren. Hulle het altesaam 9 renne gewen en 9 voorste wegspringplekke behaal.

### McLaren 
Nuweling Lewis Hamilton het die kampioenskapstitel met 1 punt misgeloop, na 'n ongeluk in China en meganiese probleme in Brasilië wat hom slegs 7de laat voltooi het. Hy het 4 renne gewen in Kanada, die VSA, Hongarye en Japan. Fernando Alonso van McLaren, wat baie spanning binne die span veroorsaak het, het ook 4 renne gewen in Maleisië, Monaco, Duitsland en Italië.
2004 Verenigde State Grand Prix

Die **2004 Verenigde State Grand Prix** is op die naweek van 18-20 Junie 2004 by Indianapolis Motor Speedway gehou.

## Verslag 
### Kwalifisering 
Rubens Barrichello het die voorste wegspringposisie verower met 'n tyd van 1 minuut 10,23 sekondes.

### Ren 
Die ren begin dramaties nadat Juan Pablo Montoya na die reserwemotor moes skuif met minder as 15 sekondes voor die opwarmingsrondte. In die eerste draai was daar 'n 4-motorongeluk en die veiligheidsmotor is ontplooi. Op die 9de rondte het Fernando Alonso se band gebars en 'n advertensiebord getref. Die volgende rondte het Ralf Schumacher op die 13de draai teen 290 km/h ook 'n band gebars en 'n rugwerwel gekraak wat veroorsaak het dat hy vir die volgende twee maande nie kon jaag nie. Die veiligheidsmotor is weer vir 10 rondtes uitgestuur. 

Die res van die ren is sonder gebeure afgehandel, behalwe vir 'n paar meganiese probleme na die lang veiligheidsmotorperiodes. Juan Pablo Montoya is 10 rondtes voor die einde gediskwalifiseer omdat hy die reserwemotor onwettig gebruik het. Na 73 rondtes het Michael Schumacher gewen met Rubens Barrichello tweede en Takuma Sato in 'n BAR-Honda derde, sy eerste podiumplek. Tydens die ren was betroubaarheid 'n groot faktor, en net 8 van die 20 wat weggespring het, kon die ren voltooi. 6 van die 12 wat nie klaargemaak het nie is weens ongelukke uit, 5 van hulle weens meganiese probleme en 1 is gediskwalifiseer.

## Uitslag
Soundgarden

duimnael|Soundgarden 2010

**Soundgarden** is 'n beroemde musiekgroep wat in 1984 gestig is deur Chris Cornell, Kim Thayil, Ben Shepherd en Matt Cameron, vier hoërskoolvriende van Washington.

## Diskografie 
### Ateljeealbums 
* 1988: *Ultramega OK*
* 1989: *Louder Than Love*
* 1991: *Badmotorfinger*
* 1994: *Superunknown*
* 1996: *Down on the Upside*
* 2012: *King Animal*
Termiese lugskip

duimnael|250px|'n Warmlug lugskip deur Gefa-Flug vervaardig

'n **Termiese lugskip** is 'n lugskip wat sy stygvermoë te danke het aan 'n temperatuurverskil tussen die gas binne-in die vaartuig en die omringende lug.  Dit is in teenstelling met die algemene gebruik van Helium as 'n ligter as lug gas om die stygvermoë te verkry.  Die meeste termiese lugskepe vandag gebruik warm lug net soos in die geval van warmlugballonne.

## Voordele en Nadele 
Termiese lugskepe het die voordeel dat hulle goedkoper is as helium-gebaseerde lugskepe.  Hulle kan afgeblaas word na elke vlug en maklik verpak en vervoer word.

Warmlugvaartuie se stygvermoë is egter laer per eenheidsvolume as helium- of waterstofgevulde vaartuie (ongeveer 30%) afhangende van die atmosferiese toestande).  Dit maak ligter boumetodes noodsaaklik met minder beheerelemente wat die hantering van sulke vaartuie moeiliker maak en lei tot:

*Laer snelhede
*Moeilike hantering op die grond as die windsnelheid 5 knope oorskry.
*Trae stuurkenmerke veral teen lae snelhede.
*Gebrekkige beheer oor die horisontale oriëntasie van die vaartuig.
Montgolfier-broers

duimnael|regs|200px|Jacques Étienne Montgolfier

Die twee broers, **Joseph Michel Montgolfier** (geb. 26 Augustus 1740 – † 26 Junie 1810) en **Jacques-Étienne Montgolfier** (geb. 6 Januarie 1745 – † 2 Augustus 1799) was die uitvinders van die warmlugballon. Die broers het die eerste bemande vaart met 'n jong wetenskaplike en 'n weermagoffisier as loodse moontlik gemaak. Hulle is later deur die Franse koning tot die adelstand verhef tesame met hulle pa, broers en susters.

## Vroeë jare 
Die broers is gebore in 'n familie wat betrokke was by papiervervaardiging in Annonay in Ardèche, Frankryk as twee van sestien kinders. Joseph (12de kind) het oor 'n tipiese uitvinderstemperament beskik - hy was onkonvensioneel en 'n dromer maar was nie baie vaardig ten opsigte van besigheids- en ander persoonlike sake nie. Sy broer Étienne (Die 15de kind) was baie meer aangelê as dit by besigheidsaangeleenthede gekom het. Étienne is aanvanklik Parys toe gestuur om homself as argitek te bekwaam maar na die skielike dood van hul broer Raymond in 1772 is hy na Annonay teruggeroep om die familiebesigheid te bestuur. In die daaropvolgende 10 jaar, het Étienne sy talent vir tegniese innovasie in die familiebesigheid tot uiting laat kom. Hy het die nuutste Hollandse uitvindings ook by die familie se papiermeulens ingevoer. Sy werk het gelei tot erkenning van die regering van Frankryk asook 'n regeringstoelaag om die Montgolfier fabriek te ontwikkel tot 'n model vir ander Franse papiervervaardigers en het ook baie rykdom aan die familie besorg.
Steenbok (sterreteken)

duimnael|Steenbok (Capricornus)
duimnael|100 px|Die astrologiese simbool van die Steenbok

Die **Steenbok** (Lat: *Capricornus*) is die Westerse astrologiese teken van mense wat tussen ongeveer 22 Desember en 20 Januarie gebore is. Dit is die tiende teken van die Diereriem.

Die Steenbok is een van die drie aardtekens en vier hooftekens. Dis ’n vroulike, negatiewe, introverte teken en is vergelykbaar met die Os van die Chinese diereriem. Die tradisionele heerser van die Steenbok is Saturnus.

Steenbokke kom volgens die astrologie goed oor die weg met lede van die ander aardtekens, Bul en Maagd.

## Agtergrond 
Jou son- of sterreteken het betrekking op die stand van die Son tydens jou geboorte. Astroloë verdeel die Diereriem, die denkbeeldige gordel aan die hemelruim waarlangs die planete beweeg, in twaalf dele: die son- of sterretekens. Die "sterrebeelde" is eintlik die astronomiese konstellasies aan die hemelruim en kom weens die presessie van die nageweningspunte nie meer ooreen met die twaalf tekens wat in die astrologie gebruik word nie.

## Verwysings 
## Notas 
: *Hierdie artikel is grootliks uit die Nederlandse Wikipedia-artikel :nl:Steenbok (astrologie) vertaal.*

## Eksterne skakels 
* Elore oor die Steenbok
* Die Steenbok in diepte
Patrick Hillery

**Patrick John (Paddy) Hillery** (Iers-Gaelies: *Pádraig Seán Ó hIrighile*; Spanish Point, 2 Mei 1923 – Dublin, 12 April 2008) was 'n Ierse arts en politikus van die politieke party Fianna Fáil.

Hy het in geneeskunde gestudeer aan die nasionale universiteit van Ierland, Dublin. Hy het gewerk as huisdokter. In 1951 het hy lid geword van die laerhuis (Dáil Éireann). Hy was 'n lid tot 1973.

Van 1959 tot 1965 was hy minister van Onderwys. Van 1965 tot 1966 minister van Industrie en Handel en van 1969 tot 1973 minister van Buitelandse Sake. Hy het 'n belangrike rol gespeel in die onderhandelinge voor aansluiting van Ierland by die Europese Ekonomiese Gemeenskap. In 1973 het Ierland aangesluit.

Van 1973 tot 1976 was hy lid van die Europese Kommissie. Van 1976 tot 1990 was hy president van Ierland.

## Verwysings
SK Koeban Krasnodar

Die sokkerklub **SK Koeban Krasnodar** (Russies: **Футбольный клуб "Кубань" Краснодар**) was 'n Russiese sokkerklub van die stad Krasnodar. Dit is in 1928 gestig. Op 17 Mei 2018 is aangekondig dat SK Koeban weens bankrotskap ontbind het.

## Verwysings
## Eksterne skakels 
* Kuban Krasnodar 
* Kuban Krasnodar fans 
* Fans forum GREENMILE
François Laurent d'Arlandes

duimnael|links|François Laurent d'Arlandes
[duimnael|Die eerste ballonvlug aan 'n tou geanker deur Pilâtre de Rozier en d'Arlandes, [21 November, 1783. 'n Laat 19de eeuse illustrasie.]]

'''François Laurent, Marquis d'Arlandes''' (geb. 1742 - † 1 Mei 1809) was 'n warmlugballonpionier saam met Jean-François Pilâtre de Rozier. Hulle het die eerste bemande balonvlug in 'n Montgolfier warmlugballon op 21 November 1783 onderneem.

Hulle het net na 2 uur die namiddag opgestyg vanaf Château de la Muette in Parys, in die teenwoordigheid van koning Louis XVI. Hulle het ongeveer 9&nbsp;km ver gereis tydens 'n vlug wat 25 minute geduur het; die eerste 'vrye vlug' wat deur mense onderneem is. Na die vlug het die loodse sjampanje gedrink om die vlug te vier, 'n tradisie wat tot vandag toe steeds deur ballonvaarders volhou word.

D'Arlandes het Joseph Montgolfier by die Jesuïtiese kollege van Tournon ontmoet. Hy is op 1 Mei 1809 in sy kasteel te Saleton naby Anneyron oorlede.

## Bronne 
* Luc Robène, L'homme à la conquête de l'air, L'Harmattan,&lrm; 1998, p. 45
* Friedrich R. Kreißl, Otto Krätz: *Feuer und Flamme, Schall und Rauch. Schauexperimente und Chemiehistorisches.* 2. Auflage. Wiley-VCH, Weinheim 2008, , S. 156.

## Eksterne skakels 
*  ballooninghistory.com
Pous Leo III

**Leo III** was die 96ste pous van die Rooms-Katolieke Kerk.

## Biografie 
**Pous Leo III** is gebore ongeveer in 750 in Rome as die seun van Atyuppius en Elizabeth. Op 26 Desember 795 volg hy Pous Adrianus I op en regeer tot sy dood op 12 Junie 816. Hy word opgevolg deur Pous Stefanus IV. Die naam ‘Leo’ beteken 'Leeu'.

## Pontifikaat 
Pous Leo III was nie van adellike afkoms nie, maar het langsaam opgang gemaak in die kerk. Net voor sy verkiesing was hy kardinaal van Sint Susanna en pouslike penningmeester. Aan die begin van sy pontifikaat kom hy in botsing met die adel van Rome veral die familie van sy voorganger Pous Adrianus I. Op 25 April 799 word 'n aanslag op sy lewe gepleeg deur die adel, maar dit misluk. Leo, onder die beskerming van Winichis, hertog van Spoleto, het na Karel die Grote gevlug. Karel het saam met hom en 'n klein leër na Rome teruggekeer. Die adel het toe 'n aanklag teen Leo by Karel ingedien as sou die pous sy amp deur simonie bekom het. Op 23 Desember 800 lê die pous 'n eed af waarin hy verklaar dat die beskuldigings vals is. Op 25 Desember 800 kroon die pous Karel die Grote as keiser. Leo het gehoop dat Karel met Irene die keiserin van Bisantium sou trou om so die Romeinse Ryk te herstel, maar Irene is in 802 afgeset.

Leo het gehelp om koning Eardwulf van Northumbrië weer op sy troon te kry en het stryery tussen die aartsbiskoppe Wulfred van Kantelberg en Eanbald van York besleg. Hy het die besluit van sy voorganger Pous Adrianus I herroep om van Lichfield 'n aartsbisdom te maak. Hy het bevind dat die voorlegging aan Adrianus I foutief was en in 803 is Lichfield weer 'n gewone bisdom.

Na die dood van Karel die Grote in 814 het daar weer moeilikheid in Rome ontstaan. Daar was weer 'n sameswering, maar die pous het tydig daarvan te hore gekom en het die leiers laat arresteer en ter dood veroordeel. Die klein adel van Campagnië het probeer om na Rome op te trek, maar is deur die hertog van Spoleto uit mekaar gedryf.

Leo het ook die Neo-Nestorianisme in Spanje bestry.

In 1673 word Leo III deur Pous Clemens X heilig verklaar.

## Verering 
Pous Leo III word as heilige vereer in die Rooms-Katolieke Kerk. Sy feesdag was voorheen op 12 Junie.

## Bibliografie 
* Davis, R. (2001) Book of the Pontiffs (English Translation of the Liber Pontificalis) Liverpool University Press. 
* Duff, Eamon. *Saints and Sinners: A History of the Popes*, Yale University Press, 2001. bl. 62–63. 
* Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002, bl.&nbsp;47. .

## Eksterne skakels 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia.

## Opvolging 
|}
Taalfilosofie

**Taalfilosofie** is die vertakking van filosofie wat handel rondom die wese, herkoms en gebruik van taal. 

In analitiese filosofie is taalfilosofie een van die fundamentele dissiplines van die tradisie: dit speel histories 'n baie belangrike rol, en dra by tot en word na verwys in verskeie ander vertakkings van filosofie. Dit behels veral die studie van vier sentrale probleme: wat betekenis behels, hoe taal gebruik word, hoe tale verstaan word, en die verhouding tussen taal en die werklikheid.

Analitiese filosofie as as 'n tradisie is baie verskuldig aan Gottlob Frege, Bertrand Russell en Ludwig Wittgenstein, wat baie aandag gegee aan die taalfilosofie in die oorsprong van die tradisie tydens die vroeë 20ste eeu. Later, in die 1970's, het die taalfilosofiese teorieë van Saul Kripke, uitgebrei deur onder andere Hilary Putnam, gelei tot omvattende innovasies in verskeie ander vertakkings van filosofie.

In kontinentale filosofie word taalfilosofie nie gereeld as 'n veld van sy eie hanteer nie, maar 'n teorie van taal speel 'n intieme rol in verskeie noemenswaardige denkrigtings in dié tradisie.

Die filosofiese studie van taal het 'n baie ryk geskiedenis in verskeie tradisies: in Indiese filosofie bestaan daar sedert omtrent 1500 v.C. so 'n studie, met 'n omvattende dissipline van die taalfilosofie wat ontwikkel tussen die 5de en 10de eeue, en in antieke Griekeland gee Sokrates, Plato en Aristoteles elk aandag aan probleme aangaande die wese van taal. Die werk van die laasgenoemdes word verder uitgebrei deur die Stoïse filosowe, en van hulle af loop 'n tradisie deur Middeleeuse filosofie tot die hedendaagse. In beide die ooste en die weste word 'n erkenbare taalfilosofie ontwikkel ietwat voor die eerste pogings tot taalwetenskappe.
Pous Paschalis

**Pous Paschalis** kan verwys na 'n aantal pouse en teenpouse van die Rooms-Katolieke Kerk nl:

*Pous Paschalis I (687) 'n Teenpous.
*Pous Paschalis I (817 – 824).
*Pous Paschalis II (1099 – 1118).
*Pous Paschalis III (1164 – 1168) 'n Teenpous.
Analitiese filosofie

**Analitiese filosofie**, of te wel **anglo-amerikaanse** of **Engelse-taal** filosofie, is die generiese naam vir die styl waarin die oorweldigende meerderheid van filosofie in die Engels-sprekende wêreld verskyn. In die Verenigde Koninkryk, VSA, Kanada, Australië en Nieu-Seeland identifiseer verreweg die meeste van filosofiedepartemente hulself as "analities". In Suid-Afrika vind meeste filosofie plaas in die kontinentale tradisie, maar die Universiteit van die Witwatersrand, die Universiteit van Kaapstad, die Universiteit van KwaZoeloe-Natal en Rhodes-universiteit identifiseer hulself as hoofsaaklik of gelykmatig "analities" in styl.

Sienende dié wye omvang is dit moeilik om 'n betekenisvolle definisie te gee van wat dit is wat neigings binne in analitiese filosofie met mekaar deel. Dit is moontlik dat die verwantskap niks verder strek nie as 'n reeks soortgelyknisse soos dié tussen verskillende lede van dieselfde gesin. Sover as wat verwantskappe gegee kan word, kan analitiese filosofie gekarakteriseer word deur die aandag wat gegee word aan argumente en dat dié argumente duidelik voorgestel word, dikwels deur middel van formele logika. Daar heers ook 'n algemene respek teenoor die natuurwetenskappe.

Die historiese oorsprong van analitiese filosofie kan opgesom word deur die volgende stellings:

* Eerstens, die ideë dat daar geen spesifiek filosofiese waarhede in die wêreld is nie, en dus dat filosofie die ontwikkeling en evaluasie van algemene denke en denkrigtings is. Die teiken van analitiese filosofie is dus nie 'n selfstandige vakrigting nie, maar as 'n aanvulling tot ander menslike projekte, bv. die natuurwetenskappe of moraliteit.
* Tweedens, die oogpunt dat die verklaring van denke slegs kan plaasvind deur die analise van die logiese vorms van proposisies, d.w.s, wat bedoel word deur spesifieke stellings en hoe die wêreld moet wees as sulke stellings sou waar wees.
* Derdens, alomvattende filosofiese projekte word opsygesit ten gunste van die presiese ondersoeking van die detail van teorieë.

## Eksterne skakels 
* *Analytic Philosophy*; Internet Encyclopedia of Philosophy
* *Conceptions of Analysis in Analytic Philosophy*; Stanford Encyclopedia of Philosophy
* European Society for Analytic Philosophy 
* Filosofie departement by die Universiteit van die Witwatersrand 
* Filosofiedepartement by die Universiteit van Kaapstad
* Filosofie departement by die Universiteit van KwaZulu-Natal 
* Filosofie departement by Rhodes-universiteit 

## Sien ook 
Kontinentale teenoor analitiese filosofie

## Verwysings
Pous Paschalis I

**Paschalis I** was die 98ste pous van die Rooms-Katolieke Kerk.

## Biografie 
**Pous Paschalis I** is in Ostia gebore as Pascale Massimi, seun van Bonosus.  Op 25 Januarie  817 volg hy Pous Stefanus IV op en regeer tot sy dood op 11 Februarie 824.  Hy word opgevolg deur Pous Eugenius II.  
Die naam ‘Paschalis’ beteken 'die Oosterling'.

## Pontifikaat 
Voor sy verkiesing as pous was **Pous Paschalis I** ab van die Benediktynse klooster Sint Stefanus naby die Vatikaan.  Hy was nie gewild onder die volk van Rome nie.  Hy verkry van Lodewyk die Vrome, koning van die Franke en keiser van die Heilige Romeinse Ryk, die onafhanklikheid van die kerklike staat.  Hy het ook die eilande Korsika en Sardinië van die keiser ontvang.

In 822 gee hy die legaatskap oor Skandinawië aan Ebbo, aartsbiskop van Reims.  Ebbo het nie daarin geslaag om die Noormanne te kersten nie.  Eers later het Sint Ansgar daarin geslaag.  Op 5 April 823 salf hy Lotarius I as keiser van die Franke.

Hy het die Griekse Christene beskerm teen die ikonoklastiese vervolging van die Bisantynse keiser.

Hy laat die kerke Santa Cecillia in Trastevere en die Santa Maria in Dominica herbou, omdat hulle amper inmekaar gestort het.  Hy het ook die basiliek Santa Prassede laat bou wat die bekende mosaïek "Episcopa Theodora", 'n portret van die pous se moeder, bevat.

Hy is dood in Rome terwyl 'n keiserlike kommissie die dood van twee pouslike amptenare, Primicerius Theodore en sy skoonseun Leo Nomenculator, wat teen die pous getuig het, ondersoek het.  Die twee amptenare is gevang in die Lateraanse paleis, hulle oë is uitgesteek en daarna is hulle onthoof.  Die pous het die moordenaars beskerm, maar alle betrokkenheid by die moorde ontken. Na sy dood wou die mense van Rome hom nie in die Sint Pieterskerk begrawe nie.

## Verering 
Hoewel hy nooit heilig verklaar is nie, het hy 'n feesdag op 11 Februarie (vroeër op 14 Mei).

## Bibliografie
* Davis, R. (2001) Book of the Pontiffs (English Translation of the Liber Pontificalis) Liverpool University Press.  
* Duff, Eamon. *Saints and Sinners: A History of the Popes*, Yale University Press, 2001. pp 62–63. 
* Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002, p.&nbsp;47. .

## Eksterne skakels 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia.

## Opvolging 
|}
322 v.C.

## Gebeure 
*

## Geboortes 
*

## Sterftes 
* Ariarathes I, die eerste koning van Kappadosië.
* Aristoteles, 'n antieke Griekse filosoof (* 384 v.C.).
384 v.C.

## Gebeure 
* Filistus word uit Sirakuse verban.
* Dionisius I van Sirakuse stuur sestig trireme na Pirgi om die stad te plunder.

## Geboortes 
* Aristoteles, 'n antieke Griekse filosoof († 322 v.C.).

## Sterftes 
*

## Verwysings
427 v.C.

## Gebeure 
* Die beleëring van die stad Plataeae eindig in 'n oorwinning van Thebane. Athene verloor sy enigste bondgenoot in Boiotia.
* Die beleëring van Mytilene eindig in 'n oorwinning van die Atheners, wat die opstand op Lesbos onderdruk. 
* Gorgias besoek Athene as lid van 'n gesantskap uit Leontini, wat op Sisilië bedreig word deur Syracuse en sy demokrasie wil behou. Leontini ontvang 20 skepe van die Atheners. 

## Geboortes 
* Plato, 'n Griekse filosoof († 347 v.C.).

## Sterftes 
*

## Verwysings
347 v.C.

## Gebeure 
**Die derde heilige oorlog*: Die Boeotiërs val Fokis binne en plunder die gebied van Hyampolis.
*Die Fokiërs slaan terug en dryf die  Boeotiers terug na Coronea.

## Geboortes 
* 

## Sterftes 
* Plato, 'n Griekse filosoof (* 427 v.C.).

## Verwysings
Elarduspark

**Elarduspark** is 'n voorstad in die ooste van Pretoria, Suid-Afrika. Elarduspark is geleë tussen die woonbuurte Erasmusrand, Pierre van Ryneveldpark, Rietvalleirand en Wingate Park.

Elarduspark is genoem na Daniel Jacobus Elardus Erasmus van die plaas Randjesfontein naby Pretoria, wat in 1897 lid was van die kommando wat sir Leander Starr Jameson tydens die Jameson-inval aangekeer het.

## Sien ook 
* Elarduspark-tennisklub

## Eksterne skakels 
* Elarduspark NG Kerk
* Laerskool Elarduspark

## Verwysings 
## Geografiese ligging
Keep It Straight and Simple Party

regs|140px

Die ***Keep it Straight and Simple*** party was een van die vele klein partye wat aan die Suid-Afrikaanse algemene verkiesing van 1994 en in 2004 deelgeneem het. Dit is gestig deur Claire Emary van Heidelberg, Gauteng.

Die party is gegrond op "Klassieke Liberalisme" en het radikale belastinginkorting voorgestaan asook die drastiese vermindering van die rol van die staat in die samelewing. Die party het ook 'n drastiese vermindering in belasting voorgestaan aangesien belasting as diefstal beskou kan word (die afneem van eiendom deur geweld).

Die rol van die staat volgens die party behoort beperk te word tot buitelandse verhoudinge, die regstelsel (howe), die weermag en polisie. Alle ander funksies behoort sover moontlik geprivatiseer te word en plaaslike regering en direkte demokrasie deur referendums hoort aangemoedig te word.

Ander persone wat 'n rol in die party gespeel het was Trevor Watkins en Charl Heydenrych asook Oliver Oyrer en Lyndall Masterson.

Die party het slegs 5&nbsp;916 stemme op hom kon vestig in die verkiesing. Die party het ook in 2004 aan die Nasionale verkiesing deelgeneem met soortgelyke teleurstellende resultate. Die party het beleidstandpunte wat deur die derde grootste party in die VSA (Libertarian Party) gedeel word en deur sowat 5% van die Amerikaanse bevolking in verkiesing ondersteun word.

Die filosofiese grondslag van die party kan gevind word in die werke van Adam Smith, John Locke, Ayn Rand, Murray Rothbard, von Mises, Milton Friedman en ander vryemark-ekonome en libertynse (klassieke liberale) skrywers.

Hierdie party is sedertdien opgevolg deur ander partye in Suid-Afrika wat geskoei is op klassieke liberale beginsels – die belangrikste hiervan is die Libertarian Party of South Africa. wat gedurende Oktober 2013 op die been gebring is. Trevor Watkins het ook hier 'n leidende rol gespeel. Die leier van hierdie party was Barry de Harde.

## Verkiesingsresultate 
## Sien ook 
* Lys van politieke partye in Suid-Afrika

## Verwysings 
## Eksterne skakels 
* Die party se amptelike webwerf
Pous Clemens

**Pous Clemens** kan verwys na 'n aantal pouse (en/of teenpouse) van die Rooms-Katolieke Kerk nl:

*Pous Clemens I (88 – 97).
*Pous Clemens II (1046 – 1047).
*Pous Clemens III (1080 en 1084 – 1100). 'n Teenpous
*Pous Clemens III (1187 – 1191).
*Pous Clemens IV (1265 – 1268).
*Pous Clemens V (1305 – 1314).
*Pous Clemens VI (1342 – 1352).
*Pous Clemens VII (1378 – 1394). 'n TeenPous.
*Pous Clemens VIII (1423 – 1429). 'n Teenpous.
*Pous Clemens VII (1523 - 1534).
*Pous Clemens VIII (1592 – 1605).
*Pous Clemens IX (1667 – 1669).
*Pous Clemens X (1670 – 1676).
*Pous Clemens XI (1700 – 1721).
*Pous Clemens XII (1730 – 1740).
*Pous Clemens XIII (1758 – 1769).
*Pous Clemens XIV (1769 – 1774).
Pous Stefanus IV

**Stefanus IV (V)** was die 97ste pous van die Rooms-Katolieke Kerk.
Weens die statusverandering van Pous Stefanus (II), was Stefanus IV vanaf die begin van die 13de eeu tot 1961 bekend as Stefanus V en was hy die 98ste pous.  Sien Lys van pouse (onderafdeling: Die spesiale geval van Pous Stefanus (II)) vir volle besonderhede.

## Biografie 
**Pous Stefanus IV (V)** is gebore Rome, die seun van Marinus.  Op 22 Junie  816 volg hy Pous Leo III op en regeer tot sy dood op 24 Januarie 817.  Hy word opgevolg deur Pous Paschalis I.  
Die naam ‘Stefanus’ beteken 'gekroonde'.

## Pontifikaat 
Onmiddellik na sy ampsbevestiging het Pous Stefanus IV die volk van Rome beveel om trou te sweer aan Lodewyk die Vrome, koning van die Franke en seun van Karel die Grote.  In 816 kroon die pous Lodewyk tot keiser en sy vrou Irmengard as keiserin in die stad Reims.  Lodewyk het op sy beurt die pous belowe dat daar nie ingemeng sal word met die verkiesing van pouse nie. Terwyl hy in Frankryk was het hy ook die pallium aan Theodulf van Orleans oorhandig.

## Bibliografie
* Davis, R. (2001) Book of the Pontiffs (English Translation of the Liber Pontificalis) Liverpool University Press.  
* Duff, Eamon. *Saints and Sinners: A History of the Popes*, Yale University Press, 2001. pp 62–63. 
* Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002, p.&nbsp;47. .

## Eksterne skakels 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia.

## Opvolging 
|}
HLKO

**Homogene Lading Kompressie Ontsteking** of **HLKO** (engels: **Homogeneous Charge Compression Ignition**, of **HCCI**), is 'n vorm van binnebrandenjin waarin goedgemengde brandstof en oksideerder (tipies suurstof/lug) saamgepers word tot die punt van selfontsteking (Dieselenjin).  Soos in ander vorme van ontsteking, stel hierdie eksotermiese reaksie ook chemiese energie in 'n benutbare vorm wat deur 'n enjin omgesit kan word in werk en hitte.
## Eksterne skakels 
*Research, publications at Lund University, SE 
* Research at Chalmers University of Technology, SE 
* Research at Stanford University, VSA 
* Research, publications at University of Wisconsin, Madison, VSA 
* Research at University of California, Berkeley, VSA 
* Research at the University of Cambridge, VK
* Research at the University of Cambridge, VK
* Spiegel-Artikel zum **Diesotto-Motor** 

### Vergelyk 
* Volkswagen South Africa – FSI (Fuel Stratified Injection) 
* Volkswagen South Africa – Twincharged Stratified Injection

## Sien ook 
* Dieselenjin
Pous Valentinus

**Valentinus**  was die 100ste pous van die Rooms-Katolieke Kerk.

## Biografie 
**Pous Valentinus** is gebore in Rome, waarskynlik in die Via Lata distrik, die seun van Leonzio.  Waarskynlik op 1 September 827 volg hy Pous Eugenius II op en regeer tot sy dood op 16 September 827.  Hy word opgevolg deur Pous Gregorius IV.  
Die naam ‘Valentinus’ beteken 'die moedige'. 

## Pontifikaat 
**Pous Valentinus** is as deken gewy deur Pous Paschalis I.
In sy kort pontifikaat het die pous niks besonders verrig nie.

Vanaf sy tyd is die inskrywings in die "Liber Pontificalis" gemaak net na die dood van elke pous.  Hoewel dit steeds die vooroordeel van die skrywers reflekteer, is dit baie meer akkuraat as vorige inskrywings.

## Bibliografie 
*Davis, R. (2001) Book of the Pontiffs (English Translation of the Liber Pontificalis) Liverpool University Press.  
*Duff, Eamon. *Saints and Sinners: A History of the Popes*, Yale University Press, 2001. pp 62–63. 
*Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002, p. 47. .

## Eksterne skakels 
*
*

## Nota 
Saamgestel en vertaal uit die Nederlandse, Engelse, Duitse en Franse wikipedia.

## Opvolging 
|}
Jakup Mato

**Jakup Halil Mato** Prof. Dr. (* 16 September 1934 in Fterra in Bezirk Saranda; † 30 Augustus 2005 in Tirana) was 'n Albanese Literatuur kritikus en lid van die Akademie van Wetenskap in Albanië.

## Boeke 
"New phenomenons in albanian literature" Risi të letersisë shqipe 1983"Naim Frasheri" Publishing House Bib.m+v 891983.01

"Paradocs of the humor and satire" Paradokset e satirës dhe të humorit- Toena Publishing House 2000 

"Images, codes, traditions" Imazhe, kode, kumte, Academy of Sciences publishing 2001 

"In the footsteps of the pre-professional art" Rrjedhave të artit paraprofesionist, Academy of Sciences publishing 2004 

"The poetic of drama and the estetik though" Poetika e dramaturgjisë dhe mendimi estetik, Academy of Sciences Publishing 2005

## Eksterne skakels 
* http://www.akad.edu.al/permbajtja/center_for_art_studies.htm
* http://krahuanglisht.blogspot.com/search?q=jakup+mato – "On emigrants live"

## Bronne 
* Apostol Pango "Enciklopedia e Delvinës dhe e Sarandës" Toena Tirana f 243 
* Hasan Hasani Lexikon of albanian writer 1500–2001, S 294, Prishtina 2003  (or  )
Dommel

Die **Dommel** is 'n rivier in België en Nederland, die linker sytak van die Dieze. Dit ontstaan in noordoostelike België naby Peer en vloei in die suidelike deel van Nederland in. Die Dommel verkry water van die Keersop, Tongelreep, Gender en Kleine Dommel strome en smelt by ’s-Hertogenbosch met die Aa saam om die Dieze te vorm wat vervolgens na die Maas vloei. Die hoof stede en dorpe langs die Dommel se loop is Peer, Neerpelt, Valkenswaard, Dommelen, Eindhoven, Son en Breugel, Boxtel, Sint-Michielsgestel en ’s-Hertogenbosch.

## Eksterne skakels 
* Dommel Corridor Eindhoven - Fotografie
Aa, Noord-Brabant

Die **Aa** is 'n klein riviertjie in Nederland. Die rivier se oorsprong is naby Meijel in die suidoostelike provinsie Limburg, in Die Peel. Dit vloei noordwes deur die provinsie Noord-Brabant na ’s-Hertogenbosch, rofweg langs die Zuid-Willemsvaartkanaal. In ’s-Hertogenbosch, by die samevloei van die Aa en die Dommel, word die Diezerievier gevorm wat 'n paar kilometer verder in die Maas in vloei. Die hoofstede langs die loop van die Aa is Asten, Helmond, Veghel en ’s-Hertogenbosch.
470 v.C.

## Gebeure 
*De eiland Naksos wil die Atheense Liga verlaat. Athene stuur sy vloot en dwing die bevolking tot oorgawe.

## Geboortes 
* Aspasia van Miletus, minnares van Perikles van Athene († c. 400 v.C)
* Mozi, Chinese filosoof († c. 390 v.C.)
* Sokrates, Atheense filosoof (benaderde datum) († 399 v.C.)

## Sterftes 
* Pausanias, Bevelvoerder (generaal) van Sparta gedurende die Grieks-Persiese oorloë.

## Verwysings
399 v.C.

## Gebeure 
*Xenofon word uit Athene verban en gaan na Sparta toe.

## Geboortes 
*

## Sterftes 
* Februarie 15 – Sokrates, Griekse filosoof (geb. c. 470 v.C.)
* Koning Amyrtaeus van Egipte.
* Koning Archelaus I van Masedoniẽ.

## Verwysings
Langste woord

Sekere Afrikaanse woordsamestellings kan besonders lank wees en daar is altyd iemand wat met 'n langer en meer onpraktiese woord vorendag kan kom. Volgens die *TOTAL Book of SA Records* word die langste Afrikaanse woord aangegee as Hottentottensoldatetentoonstellingstoegangskaartjieknipapperaatbedieningsmeganismehersteller (98 letters).

Van die ander langer woorde sluit in:
* gespikkeldeminiatuurgroentekewer (33 letters)
* meervoudigeprobleemsiektetoestande (35 letters)
* metaaloksiedsilikonveldeffektransistor (39 letters)
* gewapendebetonbrugkonstruksiemaatskappy (40 letters)
* Tweebuffelsmeteenskootmorsdoodgeskietfontein (44 letters)
* wildewaatlemoenkonfytstukketentoonstellingsparades (52 letters)
* wildewaatlemoenkonfytresepteboekassistentsraadgewer (53 letters)
*landbouprodukkwaliteitversekeringsinstrumentverkopermaatskappy (62 letters)
* Tweedehandsemotorverkoopsmannevakbondstakingsvergaderingsameroeperstoespraakskrywerspersverklaringuitreikingsmediakonferensie-aankondiginkies (141 letters)

Die langste woord opgeneem in die Afrikaanse Woordelys en Spelreëls(AWS) is
* Bosveldstollingskompleks-navorsingseenheid (41 letters)

## Bronne 
*Rosenthal, Eric, "Total Book of South African Records", Delta, 1982. Eerste uitgawe. 
*Oor "Tweebuffelsfontein"
*"Tweebuffels"-liedjietitel 
*Suid-Afrikaanse Akademie vir Wetenskap en Kuns, "Afrikaanse Woordelys en Spelreëls", 2009. Tiende uitgawe.
Citroën

duimnael|links|Citroën Traction Avant
duimnael|links|Citroën 2 CV Charleston
duimnael|links|Citroën DS
duimnael|regs|Citroën Survolt
duimnael|regs|2021 Citröen Ami

**Citroën** is 'n Franse motorvervaardiger. Die maatskappy is in 1919 deur André-Gustave Citroën gestig en het die eerste massaproduksie-motorfabrikaat buite die VSA geword. Dit was die eerste maatskappy wat 'n verkoop- en diensnetwerk vir hul motorvoertuite tot stand te gebring het. Citroën is sedert 1976 deel van PSA Peugeot Citroën.

## Geskiedenis 
André Citroën het aan die begin van die 20e eeu 'n motorfabriek geopen. In 1919 bou Citroën die Tipe A, wat 'n groot sukses was. In 1922 kom die 5CV daarby. In die jare 1930 word die 2CV vrygestel, waarvan daar sowat 4 miljoen vervaardig is.

## Kenteken 
Die oorsprong van die kenteken kan teruggevoer word na 'n reis van die 22-jarige André Citroën na die stad Łódź in Pole, waar hy 'n innoverende ontwerp ontdek het vir 'n chevronvormige rat wat in freeswerk gebruik word. Hy het die patent vir die toepassing daarvan in staal gekoop. Meganies lewer 'n rat met spiraaltande 'n aksiale krag. Deur die toevoeging van 'n tweede heliese, teenoorstaande rat, word hierdie krag gekanselleer. Die twee chevrons van die kenteken verteenwoordig die onderlinge ineenstrengelling tussen die twee. Vroeë Citroënmotors se finale aandrywing in die agteras het van 'n visgraat-keëlrat gebruik gemaak.

In Februarie 2009 het Citroën 'n nuwe handelsmerk-identiteit bekendgestel ter viering van sy 90ste bestaansjaar, ter vervanging van die 1977-ontwerp. Die nuwe kenteken is ontwerp deur Landor Associates  - 'n 3D-metaalvariasie van die dubbele chevronkenteken, asook 'n nuwe lettertipe vir die Citroënnaam en die nuwe slagspreuk "Créative Technologie".

## Verwysings
Pous Gregorius IV

**Gregorius IV**  was die 101ste pous van die Rooms-Katolieke Kerk.

## Biografie 
**Pous Gregorius IV** is in Rome gebore, die seun van Johannes.  Op 20 September  827 volg hy Pous Valentinus op en regeer tot sy dood op 11 Januarie 844.  Hy word opgevolg deur Pous Sergius II.  
Die naam ‘Gregorius’ beteken 'wagter'.

## Pontifikaat 
Voor sy verkiesing was Gregorius kardinaal van die Sint Markus basiliek.

**Pous Gregorius IV** het in Desember 827 na sy verkiesing die opperheerskappy van die Frankiese keiser Lodewyk die Vrome onomwonde erken.  Die pouslike afhanklikheid van die keiser van die Heilige Romeinse Ryk het egter begin verbrokkel deur die stryery tussen Lodewyk se drie seuns uit sy eerste huwelik Lotarius I, Pepyn van Akwitanië en Lodewyk die Duitser.  Toe die seuns teen hulle pa rebelleer het omdat hy 'n deel van hulle gebied aan sy vierde seun uit sy tweede huwelik (met die ambisieuse Judith van Beiere), Karel die Kale gegee het, het Gregorius Lotarius gesteun, in die hoop dat dit vrede sou bevorder, maar dit het die Frankiese biskoppe gepla.  Gregorius het egter aangedring op die oppergesag van die opvolger van Petrus.

Twee leërs, een van Lodewyk en een van sy seuns, het teenoor mekaar gestaan by Rotfeld naby die huidige Colmar teen die einde van Junie 833.  Die seuns het Gregorius gevra om na Lodewyk te gaan om te onderhandel.  Lotarius het hom egter verkul.  Lodewyk se ondersteuners het gedros en die keiser moes onvoorwaardelik oorgee.  Lodewyk is afgeset en verneder.  Die hele episode staan bekend as "Campus Mendacii" (die veld van leuens).  Lodewyk is later weer in ere herstel op die ryksdag van Nijmegen.  Na Lodewyk se dood, het Gregorius weer vergeefs probeer om tussen die broers te bemiddel.

Gregorius het Ostia laat herbou en versterk as vesting teen die Sarasene.  Op 1 November 837 roep die pous die feesdag Allerheilige uit.

## Bibliografie
* Davis, R. (2001) Book of the Pontiffs (English Translation of the Liber Pontificalis) Liverpool University Press.  
* Duff, Eamon. *Saints and Sinners: A History of the Popes*, Yale University Press, 2001. pp 62–63. 
* Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002, p.&nbsp;47. .

## Eksterne skakels 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia.

## Opvolging 
|}
Pous Sergius II

**Sergius II** was die 102de pous van die Rooms-Katolieke Kerk.

## Biografie 
**Pous Sergius II** is gebore Rome, Italië.  In Januarie  844 volg hy Pous Gregorius IV op en regeer tot sy dood op 27 Januarie 847.  Hy word opgevolg deur Pous Leo IV.  
Die naam ‘Sergius’ beteken 'dienaar'.

## Pontifikaat 
**Pous Sergius II** is tot pous verkies nadat hy sy teenstander Teenpous Johannes VIII uitgeskakel het.  Deur die toedoen van pous Sergius word Johannes se lewe gespaar en word hy na 'n klooster verban.  Sergius is gekroon sonder die goedkeuring van Lotarius I die keiser van die Heilige Romeinse Ryk.  Die keiser stuur sy seun Lodewyk met 'n leër na Rome.  As kompromis is Lodewyk as koning van die Lombarde gekroon.

Tydens Sergius se bewind is Rome geplunder deur die Sarasene. Hulle plunder ook die Sint Pieterskerk en die Sint Pauluskerk.  In Augustus 846 val die Sarasene ook Ostia en Porto aan.

Sergius het die stad Rome herontwikkel, maar het (vermoedelik deur sy broer Benedictus) van verdagte metodes gebruik gemaak om geld te bekom. Simonie het hoogty gevier tydens sy pontifikaat.

Twee verskillende uitgawes van die "Liber Pontificales" gee teenstellende beskryings van die pous.  In een uitgawe het hy hom aan die vleeslike genietinge oorgegee en die kerksake aan sy broer Benedictus oorgelaat.  Hy sou bowendien aan jig gely het.  Die ander uitgawe is egter baie positief oor hom.

## Bibliografie
* Davis, R. (2001) Book of the Pontiffs (English Translation of the Liber Pontificalis) Liverpool University Press. 
* Duff, Eamon. *Saints and Sinners: A History of the Popes*, Yale University Press, 2001. pp 62–63. 
* Maxwell-Stuart, P. G. *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson, 2002. .

## Eksterne skakels 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia.

## Opvolging 
|}
Fritt Vilt

**Fritt Vilt** (Engelse en Duitse titel: **Cold Prey**) is 'n Noorse grurolprent deur die regisseur Roar Uthaug wat op Vrydag, 13 Oktober 2006 in Noorse rolprentteaters begin draai het. Die film het oor die algemeen goeie resensies ontvang en is as een van die beste moderne grurolprente uit Noorweë beskryf. Die Engelstalige DVD is op 27 Oktober 2007 in Suid-Afrika vrygestel.

## Inhoud 
Die film begin in medias res. 'n Seun met 'n groot geboortevlek rondom een oog hardloop deur 'n sneeustorm in die Noorse Jotunheimen-gebied. Hy probeer blykbaar om van sy onsigbare agtervolger te ontsnap, maar dié haal hom in en begin hom lewendig in die sneeu te begrawe.

Die film spring na die volgende toneel waarin die toeskouer kennis maak met die protagoniste wat met hul motor na die berggebiede ry: Vyf vriende, almal in hul twintigs, op pad na hulle sneeuplankry-vakansie in Jotunheimen. Hulle is Eirik, pligbewus en die oudste van hulle; Jannicke, Eirik se energieke vriendin; Mikal, die "koel" lid van die groep; Ingunn, Mikal se vriendin wat onseker oor haarself is; en Morten Tobias, die grapmaker.
[duimnael|links|250px|Die [Jotunheimen-bergreeks: Uitsig vanaf die bergspits Galdhøppigen]]
Sodra hulle aankom, beklim hulle die eerste berg en geniet die wonderlike uitsig. Hulle begin onmiddellik met sneeuplankry, maar ongelukkig breek Morten 'n been. Sy vriende verpleeg die wonde so goed hulle kan, maar besef dat hulle in die wildernis nie baie vir Morten kan doen nie. Hulle sien 'n hotel en besluit om daar om hulp te vra.

Toe die groep by die gebou kom, besef Eirik dat die hotel verlate is. Hy breek 'n venster en sluit 'n deur oop. Mikal en Jannicke lê Morten op 'n sofa in die ontvangskamer neer en behandel die gebreekte been met alkohol en kleefstof. Eirik, Mikal en Ingunn begin daarna om die verlate gebou te verken, terwyl Jannicke Morten geselskap hou.

In die kelder ontdek hulle 'n kragopwekker. Eirik slaag daarin om dit te herstel, en hulle sit met elektrisiteit. Mikal en Ingunn besluit om hulle na 'n hotelkamer terug te trek. Toe hulle die verskillende vertrekke bekyk, ontdek hulle 'n deurmekaar hotelkamer met 'n gebreekte venster en spore van bloed en hare aan die glasstukke. Op pad terug na die ontvangskamer hoor Eirik 'n geraas benede in die kelder, maar neem aan dat dit Mikal en Ingunn moet wees. Hy sê hardop vir hulle dat hulle versigtig moet wees, maar kry geen antwoord nie.

Noudat die ligte aangeskakel is en hulle drankies in die hotelkroeg kan geniet, is almal tevrede en vier 'n partytjie in die ontvangskamer. Jannicke ontdek die hotel se gasteboek, maar is verbaas dat die laaste gaste die hotel in 1975 besoek het. Onderaan die name van die laaste geregistreerde gaste is 'n boodskap met die woorde: "Ons hoop dat julle jul seun sal vind." Die gasteboek bevat 'n foto van 'n gesin - en die seun is dieselfde wat in die openingstoneel in vrees vir sy lewe voluit gehardloop het.

Die groep besef nog nie dat 'n misterieuse gestalte hulle al dopgehou het sedert hulle by die hotel aangekom het en in die gebou ronddool nie.
Onsekerheidsbeginsel

In kwantumfisika, verwys die **Heisenberg onsekerheidsbeginsel** na die stelling dat die waarneem van die posisie van 'n partikel in 'n klein deel van ruimte die momentum daarvan onseker maak; en teenoorgesteld as die momentum presies gemeet word is die posisie van die partikel onseker.

In kwantummeganika het die posisie en momentum van partikels nie presiese waardes nie, maar eerder 'n waarskynlikheidsverspreiding. Daar bestaan geen toestande waar 'n partikel oor beide 'n definitiewe posisie én 'n definitiewe momentum beskik nie. Hoe nouer die waarskynlikheidsverspreiding van die posisie is, hoe wyer word die momentum s'n. 

Fisies vereis die onsekerheidsbeginsel dat wanneer die posisie van 'n atoom gemeet word met 'n foton, die weerkaatsde foton die momentum van die atoom met 'n onsekere hoeveelheid sal verander wat omgekeerd eweredig sal wees aan die akkuraatheid van die meting van die posisie. Die mate van die onsekerheid kan nooit laer wees as die beperking wat deur die beginsel daargestel is nie, ongeag van die eksperimentele opstelling.

'n Wiskundige stelling van die beginsel is dat elke kwantumtoestand die eienskap het dat die kwadratiese gemiddelde afwyking van die posisie vanaf sy gemiddelde (die standaardafwyking van die X-verspreiding):
:\Delta X = \sqrt{\langle X^2 \rangle-\langle X \rangle ^2 } \,

vermenigvuldig met die kwadratiese gemiddelde afwyking van die momentum vanaf sy gemiddelde (die standaardafwyking van P):
:\Delta P = \sqrt{\langle P^2 \rangle-\langle P \rangle ^2} \,

nooit kleiner kan wees as die klein vaste veelvoud van Planck se konstante nie:
:
\Delta X \Delta P \ge {\hbar \over 2}

## Eksterne Skakels 
* The certainty principle